钦定古今图书集成/历象汇编/庶征典/第174卷 > 《管窥辑要》 > 《犬占》
## 钦定古今图书集成/历象汇编/庶征典/第174卷 > 《管窥辑要》 > 《犬占》

犬妖。京房曰：“佞臣在侧，则犬妖生，岁多虫蝗，群物皆
伤，大兵且至。或曰：狗主守狗，为妖，则君失其守，
犬曍街巷中，有贼在邑，不出三年，一犬曍，群犬和之，
其地有兵；犬群曍城中，其国邑为墟，不出三年，犬上
屋，群曍有大丧，家国同。”《天镜占》曰：“春曍室堂，男女有
喜；朝曍室中，父母喜；日中曍室中，男子得爵禄，女有
喜；夕”曍室中，长女死，犬曍晨夜，家破军亡。
犬去其家，而群集于野，或人家，或街衢中。守御之臣
叛，兵起，国乱。

犬忽上人床，其下谋主。犬窥井自照有奸事。犬作人
行，守臣谋叛。

犬逆吠其主，其主有殃，不宜远行。见主呼不动。邑里
有贼，政令不行。

犬作人声，“世主易。”犬呼其主，其主且亡。犬忽人悲，邑
有大丧。

“犬见鼠”，不动，有贼臣，国且败亡。

犬入室中交，有女乱，其主亡。

犬与豕交，夫妇不严，有兵乱，家国同。一曰：“其邑国有
兵。”

犬无故多死，军弱不可用。犬无故自死，当邑门，国失
其守。犬群入水中浴，兵大起。

《犬子》反哺其母，其家有大庆。

犬负其子，自外入国中。其国不用兵，而远人来，负其子出国门，民去国。

犬生子于野，大夫有外谋，三年国亡。

犬自食其子。《天镜占》曰：“国多盗贼。”一曰：“有牢狱事。”
犬戴人冠。京房曰：“君不正，臣欲谋篡，厥妖狗冠出朝
门。”

犬自地中出其邑，国君死，有大水。地坼出犬，名曰“地
狼”，其地有兵。若在人家，则其家有兵刃之灾。

犬生角，下犯上。一曰：世主益地。京房曰：“君失政，小人
进，则犬生角。”

犬屎尿宫门及大道，或井侧堂庙床席，皆大祸至；犬
粪床席釜灶暴病。犬屎尿邑社，五日以上，邑亡社移；
犬屎殿堂宫室，三日以上，君亡国空。屎君门内，外有
忧；群溺邑门外，内兵作。人家同。群犬皆屎大道中，邑
兵起。屎溺井中，其家空，邑国同之；犬溺人，其人亡，不
出三年。

犬尿土石，其国臣强君弱。犬屎金铁邑，兵大作。犬屎
土国，邑益。犬屎五谷，邑昌，岁成。犬屎草木，国有大丧。
犬无故上屋，有火灾。一曰：家有丧，主人失位，若登城
墙，贼来必破，兵将投降。

他犬自来，入室不去，忧官事。家犬无故亡，不还，有亡
命事，忧女子祸。

犬忽变毛色奇异理家者死，或被刑罚。

犬生子，三耳以上，邑有乱臣。一目，臣蔽主；三目以上，
邑臣谋主。二口，邑有忧。鼻一孔，邑有兵；三足以下，国
分；五足以上邑兵大行；二阴，其国君多子；二尾以上，
国君徙。

《犬生子》，口在背，有反臣。口在阴，其邑臣强，主命不行。
口在四肢，臣杀其君。口在腹，下及两傍，邑有大忧。口
在腹，民大饥。鼻在四肢，邑有兵。足在腹，其邑有徙君。
足在背，有反臣。足在首，国君有大仇。尾在腹，臣谋主。
尾在背及四肢，国有争。

犬生子，无毛，其邑臣谋君。无目，主者病。无口鼻，民饥
无足，谷不成。无尾，民贫无头，家亡。无头足，世主将衰
之兆。

犬生人，国有兵，君失位。犬生人，形不具，邑有兵。生子，
人形而物不居其所，其国君亡。

犬生子人形畜兽身，有亡君，邑有大殃；犬生子人形
鸟身，有大灾；犬生子人形鱼身，有大灾；生子人形鼠
身，其邑大枵。

犬生六畜，其国易命，有大事。生六畜，一首二身，国主
废。生《六畜》，两口三鼻以上，其国大臣为乱。生六畜，无
首，国有大凶；无耳，国君不用事。无目，邑兵出。无口鼻，
国民流亡，为乱。无四肢，国有乱兵。无阴，国君暴死。生
豕，岁熟。

犬生野兽，臣有外谋，不出三年，国亡。京房曰：“其邑大
凶；生野兽，且有人形，邑有大兵。”

犬生飞鸟，有大水，起大兵。一曰：“国有更令。”

犬生鼠，岁虚，民流亡。

犬生鱼，《邑有大水》。

《犬生虫蛇》，邑饥，人流亡。

犬生异物，或人形不具，或形体不居其所，皆为兵起。